มหกรรมวัฒนธรรมแห่งชาติภาคเหนือ เฉลิมพระเกียรติพระบาทสมเด็จพระเจ้าอยู่หัว รวบรวมช่างฟ้อนล้านนากว่า 1,800 คน
นางยุพา ทวีวัฒนกิจบวร ปลัดกระทรวงวัฒนธรรม พร้อมนายสมหวัง พ่วงบางโพ ผู้ว่าราชการจังหวัดแพร่ เป็นประธานในพิธีไหว้ครูศิลปินพื้นบ้านภาคเหนือเนื่องในงานมหกรรมวัฒนธรรมแห่งชาติ เฉลิมพระเกียรติพระบาทสมเด็จพระเจ้าอยู่หัว วิถีถิ่น วิถีไทย “ม่วนอ๊ก ม่วนใจ๋ เที่ยวไทยเมืองเหนือ งามเหลือชาติพันธุ์ นมัสการพระธาตุช่อแฮ” และงานสมโภชพระบรมธาตุช่อแฮ 16 ปี พระอารามหลวง ซึ่งกระทรวงวัฒนธรรมร่วมกับจังหวัดแพร่  การท่องเที่ยวแห่งประเทศไทย สำนักงานแพร่ ภาคีเครือข่ายทางวัฒนธรรมทางวัฒนธรรม 17 จังหวัดภาคเหนือ  จัดขึ้นเพื่อเฉลิมพระเกียรติพระบาทสมเด็จพระเจ้าอยู่หัว  และงานสมโภชพระบรมธาตุช่อแฮ 16 ปี สำหรับการประกอบพิธีสมโภชพระธาตุช่อแฮ  สมโภชพระอารามหลวง  มีการจัดพิธีทางศาสนาพระสงฆ์ร่วมสวดเจริญพระพุทธมนต์  จากนั้นในช่วงบ่ายจะมีการจัดริ้วขบวนแห่สุดยิ่งใหญ่  “รวมพลคนปีขาล นมัสการพระธาตุช่อแฮสีสันชาติพันธุ์ มหัศจรรย์เมืองเหนือ” ด้วยขบวนสมโภชพระธาตุช่อแฮ ขบวนแห่เครื่องสักการะและอัตลักษณ์ประจำอำเภอ ขบวนสีสันชาติพันธุ์  มหัศจรรย์เมืองเหนือ และขบวนชาติพันธุ์ สีสันเมืองแพร่ โดยรวมช่างฟ้อน จังหวัดแพร่ จำนวนมากกว่า  1,800 คน ฟ้อนรำ เพื่อร่วมสมโภชองค์พระธาตุช่อแฮเรียงแถวยาวร่วม 1 กิโลเมตร